Predkladacia správa

Materiál sa na rokovanie vlády Slovenskej republiky predkladá z iniciatívy Ministerstva financií Slovenskej republiky.

Z Plánu legislatívnych úloh vlády Slovenskej republiky na rok 2005, schváleného uznesením vlády Slovenskej republiky č. 24 z 12. januára 2005 vyplynula pre podpredsedu vlády a ministra financií úloha predložiť na rokovanie vlády v mesiaci december  „Návrh zákona o poisťovníctve“. 

	Ministerstvo financií Slovenskej republiky navrhuje zrušiť predmetnú úlohu č. 3 v mesiaci december z Plánu legislatívnych úloh vlády SR na rok 2005 z nasledovných dôvodov. 
	
	Prostredníctvom návrhu zákona o poistnej zmluve, ktorý vypracovalo Ministerstvo spravodlivosti SR, má Ministerstvo financií SR zámer realizovať aj legislatívnu úpravu zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov (ďalej len „zákon o poisťovníctve“). Zámerom právnej úpravy zákona o poisťovníctve je okrem iného aj jeho zosúladenie s novelou zákona č. 431/2002 Z. z. o účtovníctve v znení neskorších predpisov.	
	
	Novelizácia zákona o poisťovníctve bude potrebná až v budúcom období, z dôvodu navrhnutej právnej úpravy zákona o poisťovníctve v návrhu zákona o poistnej zmluve, ako aj potreby transpozície smernice Európskeho parlamentu a Rady 2005/.../ES o zaistení, ktorou sa menia a dopĺňajú smernice Rady 73/239/EHS, 92/49/EHS, 98/78/ES a 2002/83/ES, ktorej účinnosť sa predpokladá až v druhom štvrťroku 2006.

	Materiál nemá finančný, ekonomický, environmentálny vplyv, vplyv na zamestnanosť a na podnikateľské prostredie.  

	Návrh na zrušenie úlohy č. 3 v mesiaci december z Plánu legislatívnych úloh vlády Slovenskej republiky na rok 2005 bol predmetom medzirezortného pripomienkového konania a na rokovanie vlády SR sa predkladá bez rozporov.